

LĒMUMS

Ādažos, Ādažu novadā

2024. gada 25. jūlijā **Nr.** **293**

**Par grozījumiem Ādažu novada pašvaldības** **domes** **2024. gada 30. maija lēmumā Nr.216** **“Par izglītojamo skaita palielināšanu CPII Riekstiņš”**

Ar Ādažu novada pašvaldības domes 2023. gada 28. decembra lēmumu Nr. 498 “Par bērnu skaitu izmaiņām Ādažu vidusskolas pirmsskolas grupās” tika nolemts samazināt izglītojamo skaitu par 28 bērniem pirmsskolas izglītības posmā Ādažu vidusskolā.

Izglītības un jaunatnes nodaļa sadarbībā ar izglītības iestāžu vadītājiem izvērtēja pašvaldības pirmsskolas izglītības iestāžu kapacitāti un secināja, ka ir iespējams papildināt uzņemamo bērnu skaitu pašvaldības pirmsskolas izglītības iestādē “Riekstiņš” (turpmāk – CPII).

Saskaņā ar Ādažu novada pašvaldības domes 2024. gada 30. maija lēmumu Nr. 216 “Par izglītojamo skaita palielināšanu CPII “Riekstiņš””, pirmsskolas izglītības iestādē “Riekstiņš” noteikts ar 2024. gada 1. septembri palielināt skaitu par 16 izglītojamajiem. Minētais skaits aprēķināts, ievērojot Ministru kabineta 2013. gada 17. septembra noteikumu Nr. 890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” 19. punktā noteikto minimālo telpu platību normas bērniem, kuri jaunāki par 3 gadiem un vecāki par 3 gadiem.

Uzsākot grupu komplektāciju tika konstatēts, ka uzņemamo bērnu vecums, kuri ir rindā uzņemšanai CPII, pamatā ir līdz 3 gadiem. Izvērtējot esošo situāciju un apmierinot lielo pieprasījumu pēc vietām jaunākā vecuma bērniem, ir lietderīgi un samērīgi vecākā vecuma 4. grupu “Mārītes” pielāgot jaunākā vecuma bērniem. Atbilstoši grupas telpu parametriem, uzņemamo bērnu skaits konkrētajā grupā jāsamazina par vienu izglītojamo.

Saskaņā ar Ministru kabineta 2013. gada 17. septembra noteikumiem Nr. 890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” grupas pielāgojumi jaunākā vecuma bērnu izmitināšanai, ir nepieciešams papildu finansējums 2300 *euro* apmērā. Minētie līdzekļi nav pieejami CPII “Riekstiņš” budžeta tāmē, taču tos var iegūt, ko var nodrošināt no Ādažu vidusskolas budžeta tāmes līdzekļiem, jo vidusskolā no 2024. gada 1. septembra tiek samazinātas 4 pirmsskolas pedagogu un 2 skolotāja palīga amata vietas, kas kopā veido 39 378 *euro* ietaupījumu.

Pamatojoties uz Pašvaldību likuma 4. panta pirmās daļas 4. punktu un Izglītības likuma 17. panta pirmo daļu, kā arī Izglītības, kultūras, sporta un sociālās komitejas 01.07.2024. un Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

1. Izdarīt grozījumus Ādažu novada pašvaldības domes 2024. gada 30. maija lēmumā Nr. 216 “Par izglītojamo skaita palielināšanu CPII “Riekstiņš”” (turpmāk – Lēmums):
   1. aizstāt konstatējošās daļas tabulā par 4. grupu ailē “Pieļaujamais bērnu skaits” ciparu “21” ar ciparu “20” un ailē “Bērnu vecums” simbolu “<” ar simbolu “>” (t.i., jaunāki par 3 gadiem);
   2. aizstāt konstatējošās daļas ciparus un vārdu “16 bērnus “ar cipariem un vārdu “15 bērnus”;
   3. izteikt nolēmuma 1. punktu šādā redakcijā:

“1. No 2024. gada 1. septembra palielināt skaitu par 15 izglītojamajiem pirmsskolas izglītības iestādē “Riekstiņš”, t.sk.:

* 1. grupās no Nr. 7 līdz Nr.13 - līdz 22 izglītojamajiem (katrā);
  2. grupā Nr. 2 - līdz 21 izglītojamajam.”
  3. papildināt nolēmumu ar jaunu 2.1 punktu:

“2.1 CPII vadītājai un pašvaldības aģentūras “Carnikavas komunālserviss” direktoram līdz 2024. gada 1. septembrim organizēt materiālu iegādi un saimnieciskos darbu izpildi grupas Nr. 4 pielāgošanai jaunākā vecuma bērniem.”

* 1. aizstāt nolēmuma 2. punktā skaitli “3150” ar skaitli “5450”.

1. Pašvaldības Centrālās pārvaldes Izglītības un jaunatnes nodaļas vadītājai veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU